text:
E eks entrenadó di Barcelona di Bayern Munich i aktual máksimo responsabel di Manchester City, Pep Guardiola, a indiká ku ta e tin perfektamente disidí ki tempu e ta pensa na pone fin na su etapa komo entrenadó.
“Lo mi ta ku Manchester e tres próksimo temporada, kisas mas, pero mi ta yegando na final di mi kareda komo entrenadó, di esei mi ta sigur”, e eks entrenadó di Barcelona a sigurá.
“Lo mi no ta riba banki te mi 60 of 65 aña. Loke mi ta sinti ta ku e fase pa mi yama ayó ta un proseso ku ya a kuminsá”, e propio Guardiola a enfatisá, kende a kuminsá su karera riba bankinan di e filial di Barcelona na 2007.


c: text/html

text:
Recientemente DR Horacio Oduber Hospital a organisa e di “4th Wound Care Symposium” Minister Demisionario, dr. Carlos “Alex” Schwengle tabata invita pa e ceremonia di apertura. Durante di su speech cu gran satisfaccion el’a dirigi su mes na e publico cu no ta desconoci p’e ya cu mayoria di esnan
Day: November 8, 2017
Corte di Prome Instancia Lo trata awe e.o. algun traficador di droga
Horario Sospechoso Acto Castigabel 08.30 F.E.F. F. ta wordo acusa di ladronicia di kabel di coriente riba dak di un tienda riba 20 di september 2017. 08.30 E.C.K. K. ta wordo acusa di ladronicia di un of mas boter di listerine y un of mas paki di bals y di un of mas bleki di rosbief den un
Ministerio Publico a kita e restriccion pa Paul Croes
Ta crea Ministerio di Integridad
Formador a informa Gobernador riba formacion – Ainda ta den negociacion riba Ministerionan
Lotto pa Deporte cu cena di gradicimento pa partnernan deportivo
Piso 2 den New Bed Tower di HOH a bira “Pediatrics”
Paranda di Balashi ta sigui na Rud Sen Rum Shop Aruba
Aruba Bank presente na Top Car su Big Finish 2017
Minister Arends satisfecho cu Plan di Accion pa combati contrabanda di gasolin dunando fruto
“Cu hopi satisfacion mi a wordo notifica pa Ministerio Publico cu afpakteam, como tambe Cuerpo Policial, a logra desmantela un banda di contrabando di gasolin for di Venezuela,” minister Arends a informa. Nos por corda algun luna atras e titular di Asuntonan Economico a encabeza un grupo di enfoke unda

robotstxt: allowed

filter: keep


text:
KRALENDIJK – For di ayera 26 di janüari Cuerpo Policial Hulanda Caribense lo haci un prueba cu bistimentu di e ünifòrm operacional, manera esun di Polis na Hulanda Europeo, na Bonaire, Sint Eustatius y Saba.
Esaki ta nificá cu algun empleado di e Cuerpo Policial Hulanda Caribense lo traha den e ünifòrm operacional aki durante di un luna.
Nan lo traha riba caya den e ünifòrm aki caminda nan ta visibel p’e ciudadano tambe.
Ta trata pues di agentenan policial di KPCN den un otro ünifòrm for di loke bo a custumbrá.


text: New York- E aksidente ku a tuma lugá ayera na Times Square ku a hala basta atenshon no tin nada ke aber ku terorismo. E aksidente a ser kometé pa un hóben di 26 aña ku tabata bou di influensha di alkohòl. E outo a subi alsera riba Times Square i a aksidentá vários persona ku tabata kana na momentu ei riba e alsera. Esaki tabata deklarashon di un testigu. 19 persona a keda basta herida i un persona a fayesé. E sitio kaminda e aksidente a tuma lugá ta un di e áreanan mas bishita pa turista na New York. Bastante seguridat a pone rondó di e área despues di e loke a sosodé. Ya e situashon ta bou di kontròl. Hopi di esnan ku tabata na e sitio a saka foto i video i pone esakinan riba ret nan sosial.


text:
Awe e website 24ora.com a bini cu un noticia exclusivo di aresto di un Arubiano den cercania di Canada, abordo di un velero, y cu un cantidad grandi di droga.
Segun e informe di e website aki, e velero cu dos persona abordo, entre otro e Arubiano, a sali for di Republica Dominicano, na inicio di december rumbo pa Canada pa entrega e nave aki, aparentemente na su doño.
Loke cu a hala atencion di autoridadnan ta e hecho cu e personanan aki ta biaha abordo di un velero den un temporada asina friu, y ya caba algun siman prome a gara un velero cual tambe tabata transporta droga.
E Arubiano abordo tabata Mario Giorgino (Gino) Arendsz, kende na sigur un ocasion a bay cera y a keda condena den un caso grandi di atraco riba banco.
El a wordo condena pa e hecho di a suministra e armanan (pisa) na e atracadornan. E lo tabata envolvi den un otro caso mas, pero no ta conoci si el a bay dilanti.
E prome detencion a cay como un sla duro pa e habitantenan di su bario, Savaneta, ya cu e tabata wordo mira como un idolo, un landado y buceado admira.
E informe ta bisa cu el a wordo deteni dia 19 di december door di Guarda Costa Mericano na costa di Maine, cerca di Canada. E informe a keda publica den Journal de Montreal. Nan ta bisa cu a haya rond di 750 kilo di cocaina den e Velero cu mester a bay mara na Quebec y lo mester tin un balor di 37 miyon dollar
E ultimo parti di e informe cu 24ora.com a publica ta masha interesante. E homber Arubiano aki a bandona Aruba dia 22 di october ultimo rumbo pa Santo Domingo y “Remarcabel ta cu riba e mesun vuelo a sali 1 hende muhe y 4 hende homber mas, mayoria Hulandes/Europeo, cu tampoco no a regresa nos isla mas.”
Poco tempo atras tabatin otro dos Arubiano cu a wordo deteni na Merca cu droga, pero eseynan tabata cu un cantidad masha chikito compara cu e cargamento aki. Transporte asina grandi ta mustra cu mester tin un organisacion masha grandi su tras.


text:
Tata di amor na principio di un dia nobo nos ta sumamente agradecido na Bo pa regala nos e tesoro di mas grandi cu ta bida. Awe nos ta desea di trece den Bo presencia tur nos debilidadnan, nos inquietudnan y tur otro problemanan. Aunke con grandi nos problemanan ta nos ta consiente cu Abo ta mas grandi cu tur problema. Bo tin un solucion pa cada problema. Bo poder ta inmenso. Bo por habri porta cu ta cera y Abo por haci lo imposibel bira posibel. No tin ningun barera ni obstaculo cu por stroba Bo di haci Bo santa boluntad. Bo amor ta riba tur otro cos. Mescos cu den e Evangelio di awe Bo ta cura hende riba dia di sabat. ( Mc. 3, 1-6 ) Hopi biaha nos tin e solucion pa un problema pero nos no tin e curashi di implemente. Of nos tin miedo di dal un stap padilanti. Señor Bo amor no tin limite, Bo misericordia ta insondabel. Si Dios ta na nos fabor, ken por ta contra nos. Tata misericordioso duna nos e curashi pa confia den Bo apesar di tur dificultad y obstaculo. Cura nos di tur nos enfermedadnan na alma, curpa, mente y spirito. Hesus den Bo nos ta confia. Amen
Tata bondadoso Abo ta manifesta Bo mes hasta den e detaye di mas chikito di dia den e forma di un amor inimaginabel . Danki pa regala nos e don di Bo presencia. Danki pa duna nos e animo y e forza cu Bo ta pone den nos curazon pa nos por sigui padilanti. No permiti cu nos miedo y flakesa ta haci nos incapaz di continua e lucha di ser cada dia mas miho. Nos ta entrega Bo tur nos preocupacionnan y carganan y nos ta suplica Bo pa sigui bendishona nos pa semper nos ta fortaleci y dispuesto pa continua cu e retonan cu presenta den nos bida. Yuda nos pa nos no huzga otro segun aparencia. Manera e Evangelio di awe ta bisa cu e farizeonan tawata huzga e discipelnan di Hesus pasobra nan tawata piki tapushi di trigo ariba un sabat. ( Mc. 2, 23-28 ) Señor nos Dios ta Abo so conoce y ta wak intencion di curazon di hende. No laga nos huzga otro pa aparencia. Maske tur hende rechasa nos y bisa cu nos no por nada y cu nos no ta sirbi pa nada, laga nos corda cu tin un hende cu ta yama nos, ta spera riba nos y cu kier pa nos sirbi’E manera nos ta. Yuda nos dirigi nos mirada riba Señor y laga E transforma nos pa medio di su misericordia y Dios ta capaz di haci cosnan maravilloso den cada un di nos. Amen.
Tata Santo riba e dia di awe mi ta pidi Bo yuda mi pa mi tene den mente cu mi unico salbacion ta di sigui Bo cu henter mi mente y curazon. Mi ta desea cu mi bida ta orienta riba Bo, scucha Bo boz den mi curazon y comprende kico Bo kier pa mi. Duna mi e posibilidad di ser semper agradecido y no lubida facilmente tur e bendicionnan cu Bo a regala mi. Bo ta yama cada un di nos pa biba den santidad y pesey Bo ta prepara un caminda di bida interior pa nos cu ta mará na obedencia na Señor atraves di su Palabra cu ta guia nos alma. Hesus a bini pa duna nos e biña nobo y berdadero cu ta duna sabor y alegria den nos bida. Pero nos no mag di lubida cu una bez nos ricibi Hesus den nos bida, nos a bira hende nobo y nos no mag bai bek den nos bida bieuw, e bida di antes. Manera e Evangelio di awe ta bisa nos: No sa basha biña nobo den saco di biña bieuw. ( Mc. 2, 18-22 ) Señor nos Dios duna cada un di nos e forza di boluntad pa nos bisa si na Bo y no na tur loke ta malo. Duna nos e fortaleza pa haci Bo boluntad. Yuda nos ta yiunan obedecido cu ta desea di haci nos maximo esfuerzo pa cana den e caminda di santidad pa medio di Cristo nos Señor. Amen.
Danki Tata pa e animo cu Bo ta regala cada un di nos pa nos cuminsa cada dia di nobo. Danki cu Bo ta yuda nos pa nos no laga nos wordo venci pa tentacionnan. Cada dia di nobo nos kier habri nos curazon mescos cu un flor ta habri cada dia di nobo. Nos ta desea di tin un encuentro cu Bo. E miho regalo cu nos por haya ta ora nos a conoce Bo y ora nos a haya un encuentro personal cu Bo ta lo mehor cu por a pasa cu cada un di nos den nos bida. E alegria di mas grandi ta pa nos laga otronan cera conoci cu Bo Palabra y obranan. Den e Evangelio di awe Bo ta encontra cu Bo prome discipelnan. ( Hn. 1, 35-42 ) E yamada ta cuminsa cu un encuentro cu Dios cu ta transforma nos bida por completo. Tata misericordioso den e aña nobo aki nos kier para keto un rato y tuma un decision pa haya un encuentro personal cu Bo. Ta Abo so por cambia nos bida. Duna nos e curashi pa unabes nos haya un encuentro cu Bo pa nos por trece nos sernan keri tambe cerca Dios pa nan tambe por experiencia e misericordia y amor di Dios. Danki Tata cu tur momento nos por conta cu Bo. Amen.
Tata Santo danki pa tur e amor cu Bo a deposita den mi curazon. Danki cu Bo ta mi amigo fiel cu nunca ta faya mi y cu mi por conta cu n’E incondicional. Danki pa consola mi den mi angustia y pena. Duna mi e fortaleza pa mi sigui lucha pa mi salbacion y pa mi no cai den e trampa di e enemigo cu ta busca tur manera pa haci mi daño. Mi ta desea di tin un curazon generoso. Den e Lectura di awe Bo ta yama Levi pa sigui Bo y un dia Bo a bai come na cas di Levi y ora e dokternan di ley di e grupo di fariseo nan a mira Bo ta come hunto cu e cobradonan di belasting nan a puntra Bo discipelnan:” Pakico Bo ta sinta come hunto cu tipo di hendenan aki?” Hesus a contesta nan : ” Hende bon di salú no mester di dokter, hende malo si. Mi no a bin pa yama hende hustu ma pa yama pecador. ” ( Mc. 2, 13-17) Hesus ta stima pecador ma E no ta stima nan picánan. Tur dia Hesus ta yama nos na nos nomber pa nos bini cerca dj’E manera nos ta pa E cambia nos. Dushi Hesus bendishona Bo ta pa yama cada un di nos na nos nomber pa bin sigui Bo. Duna nos e gracia pa reconoce Bo como nos Gran dokter cu tin poder pa cura nos na alma y cura. Amen.
Danki Tata cu awe nos por conta cu Bo atrobe. Danki cu Bo ta sigui obra milagro y maravilla den nos bida. Danki pa Bo fieldad cu semper Bo tey pa consola nos den nos penanan. Nos ta kere den Bo sabiduria cu ta guia nos pa tuma decisionnan cu ta hiba nos na triunfo. Pesey awe nos ta desea di pone tur nos proyectonan, nos plannan, nos soñonan den Bo mannan todopoderoso. Den e Lectura di awe nos por lesa cu Hesus ta cura un homber lam. ( Mc. 2, 1-12 ) apesar di tur obstaculo e amigonan di e homber lam no a perde fe ni confianza y a haci tur nan esfuerzo pa hiba e homber lam cerca Hesus. Nos ta dispuesto pa hala tur obstaculo un banda pa hiba nos rumannan den presencia di Hesus? Tata misericordioso hopi biaha nos ta laga tur obstaculo stroba nos di haci e trabou cu Bo ta manda nos haci. Duna nos e forza di boluntad pa kibra tur barera pa gana alma pa Bo. Yuda nos kita tur duda y falta di fe pa otronan por experimenta Bo gran misericordia y amor. Pordona nos tur momento cu nos no tawata tin e curashi di ta dispuesto pa yuda un ruman sali for di su miseria. Amen.
Señor nos Dios nos ta gradici Bo pa un dia mas y cu Bo forza por compaña nos pa nos por haci e humilde oracion aki pa nos pais bisiña Venezuela.
Tata di misericordia tene Bo mannan compasivo y Bo lenso di misericordia pa por seca e lagrimanan di dolor y tristeza cu Bo yiunan na Venezuela y Aruba ta pasando aden. Abo cu ta e Husto Huez laga Bo husticia prevalece riba tur maldad y pensamentonan ironeo di e gobernantenan. Cu Bo por manda un aire fresco di pordon riba tur e erornan cu a wordo cometi pa falta di conocemento di Dios su bondad y fieldad. Duna nos un otro oportunidad pa nos por restaura atrobe e relacion entre nos cu Bo, Tata Celestial. Manera Hesus a siña nos den su Evangelio cu nos mester ta obediente na Bo mandatonan y cu nos pueblo por ricibi e paz cu Cristo mes a trece y laga pa nos tur. Cu e luz di Cristo por ilumina tur e gobernantenan pa trece solucionnan cu nos pueblo mester. Danki Señor pa Bo misericordia, Bo compasion, Bo sabiduria y e paz cu lo Bo implanta den curazon di nos pueblo di Venezuela y Aruba. Tur esaki nos ta pidi Bo den nomber di Cristo Hesus di Nazaret. Amen
Awe nos ta bini den Bo presencia cu nos curazon na rudia y dedica na Bo pa roga Bo y suplica Bo pa tene misericordia cu cada un di nos y cu semper nos por keda atento na Bo yamada. Tata di misericordia Abo cu por y sa tur cos nos no por sconde nada pa Bo. Hopi biaha Señor pa motibo di nos lepra di picá nos ta keda exclui di nos famia, iglesia y nos comunidad. Pero Abo tin poder pa duna nos e dignidad cu nos a perde pa medio di nos picánan. Nos ta entrega Bo tur cos y ta roga Bo pa tene misericordia cu nos y purifica nos na alma, curpa, mente y spirito mescos cu Bo a haci cu e leproso den e Evangelio di awe ( Mc. 1, 40-45 ) Danki Señor cu Abo nunca ta discrimina nos y no ta exclui nos tampoco. Bo misericordia ta eterno y Bo amor pa nos ta asina grandi cu nos no ta comprende. Duna nos e curashi y animo pa nos no keda keto y pa tur momento nos por tin un dialogo cu Bo y pa nos duna testimonio di e grandeza di Bo amor y misericordia. Grandi y Todopoderoso Bo ta Señor! Amen.
Tata stima nos ta yama Bo danki pa un dia nobo cu nos por biba sintiendo Bo presencia den nos bida. Awe Bo ta tene cada un di nos na nos man y Bo ta duna nos forza pa lanta. Bo a duna nos salud pa cumpli cu tur e plannan cu Bo tin pa cada un di nos. Bo ta yama nos na nos nomber, laga nos ta disponibel pa scucha Bo apesar di tur e boroto di mundo. Mescos cu e suegra di Simon Bo ta desea di lanta nos di nos enfermedad, duna nos forza renoba pa lanta ariba for di nos miseria y pa sirbi Señor cu hopi animo.( Mc. 1, 29-39 ) Señor laga nos no ta indiferente na sufrimento di nos rumannan. Duna nos e gracia pa tur momento nos por alimenta nos mes atraves di orashon pa nos haya forza pa nos ta atento na e necesidadnan di nos rumannan. Cu semper nos por biba pa cumpli cu nos mision y haci Dios su boluntad den nos bida. Amen.
Nos ta yama Dios danki cu E la permiti nos awe atrobe di mira luz di dia. Danki cu cada bez cu nos acerca na Bo cu confianza Bo ta atende nos suplicanan. Danki pa tur e momentonan cu Bo a cambia nos lagrimanan den speranza. Danki cu cada vez cu nos cay Bo ta lanta nos y Bo ta duna nos forza renoba. Señor nos ta reconoce Bo como nos Dios y e Señor di nos bida. Awe nos por lesa den e Evangelio con Hesus ta saca mal spirito for di un homber. ( Mc. 1, 21-28 ) Hesus tin autoridad y poder riba mal spirito. Cu e confianza y e humildad di un mucha awe nos ta suplica Bo Señor pa bini na nos encuentro pa siña y mustra nos cu autoridad pa lanta nos di cualquier situacion di picá cu nos por haya nos mes aden. Di tur e mal spiritonan cu ta aparta nos di nos meta y ta horta nos paz. Den tur libertad nos ta pidi Bo pa guía nos alma y mustra nos e camina di salbacion. Bo curazon misericordioso por tur cos. Danki Tata di amor pa scucha nos humilde oracion. Alaba Bo ta te den tur eternidad. Amen.


text:
E aña aki ta cumpli 10 aña cu Carlos Bislip a cuminsa organisa y presenta e evento cu yama Jazz Appreciation Month ( JAM). E celebracion di International Jazz Day ta dia 30 di april na Renaissance Marketplace y ta cuminsa 6or cu un variedad di musico y cantante special.
Jazz Appreciation Month (JAM) ta un iniciativa cu a nace den e seno di “The Smithsonian Institute” den aña 2001 pa duna e reconicimiento y importancia na e Arte Musical cu jama JAZZ. UNESCO na november 2011 a declara e fecha 30 di april oficialmente como e International Jazz Day, pa asina enfatisa e papel importante cu jazz ta hunga den uni hende den tur skina na mundo.
Desde e principio di e esfuerso aki di organisa JAM e focus tabata pa encuresha hoben cu ta mustra interes den e genero di musica aki pa mehora nan mes pa asina yega na un nivel pa nan por toca den dicho celebracion. Atraves di e 10 aña cu Carlos Bislip ta organisa JAM varios hoben cu a participa den e celebracionan di JAM a bay studia musica como nan profesion y cu Jazz como concentracion demonstando un spin off effect hopi positivo.
Entre nan cu a gradua caba Jamaal Baptiste for di Jacob School of Music Indiana University (IU) cu awor ta hasiendo su Master Degree y ta un assistant instructor na (IU). David Bernabela y Jose Croeze a gradua for di Conservatorium van Amterdam y ta trahando como musico profesional na Hulanda. Michael Bremo a gradua for di Codarts na Rotterdam anto awor ta hasiendo un estudio graduado na University of Central Oklahoma. Serghio Jansen a gradua for di Berklee College of Music anto ta trahando como musico profesional entre Aruba y New York. Mester menciona tambe cu actualmente Kyle Winklaar ta studiando na Fontys Hogeschool voor de Kunsten anto lo ta presente den e celebracion di JAM e aña aki.
Actualmente tin varios alumno musico cu ta na e punto di bay studia musica den exterior entre nan ta Siegfried Hart, Jeanior Koolman, Pierre Koolman, Chris Kross y Chris Rodulfo.
Ademas cu e aña aki ta e segundo lustro cu ta celebra JAM aki na Aruba kico ta haci e biaha aki algo diferente ta cu sosten di Minister Otmar y Aruba Tourism Authority e aña aki JAM lo tin un Artista International como invitado.
Ta asinaki cu aña pasa na October Carlos Bislip a reconecta cu un ex-colega di dje di Berklee College of Music cu yama Lenora Helm. Lenora ta un educadora di Jazz Vocals na North Carolina Central University (NCCU) ademas di esaki e ta duna les di Jazz Vocals den formato di grupo online via Skype. Door cu e Celebracion di JAM aki na Aruba predominantemente sa focus riba instrumentalista, akinan Carlos a wak un oportunidad pa vocalistanan di Aruba cu ta interesa den Jazz pa haya instruction di un persona cualifica den dicho genero. Den luz di esaki Lenora y Carlos a cuminsa brainstorm riba kico lo por ta e diferente scenarionan pa cu e Celebracion di JAM y International Jazz Day pa e aña aki. A consecuencia di esaki a bin cu un plan pa forma un grupo di cantante anto desde February nan ta ricibiendo instruccion di profesora Helm un biaha pa siman via Skype.
E grupo di canto aki lo presenta tambe den e Celebracion di JAM y International Jazz Day dia 30 di april binidero bou di e nomber di “Aruba Vocal Jazz Ensemble”. Carlos a menciona tambe cu profesora Helm lo bin Aruba cu 3 studiante di canto di NCCU cu actualmante ta haciendo nan Masters Degree den Vocal Jazz.
E gastonan pa trece e 3 studiante graduado aki Aruba a wordo cubri door di NCCU demonstrando aki con serio dicho Universidad ta tuma e Celebracion di JAM y International Jazz Day door di sosten esaki. E Celebracion di JAM / International Jazz Day 2015 pa e aña aki lo conta cu e talento di entre otro.
“Student Caribbean Jazz Combo”
Xyqion Arends, Stephen Diaz, Jeremy Garcia,
Moises van de I'sle, Jean Claude Richardson, Lucio Rivadeneira.
“The Kross / Hart Project”
Siegfried Hart, Chris Kross, Franklin Granadillo, Daniel Werleman.
“The Lionel Scholten and Eduardo Maya Tropical Jazz”
Lo wordo acompaña pa Jeandre Hessen, Moises van de I'sle, Pierre Koolman, Kyle Winklaar.
“The Aruba Vocal Jazz Ensemble”
Solaica Clarinda, Susjaira Kerpens, Christal Ross,
Judith Werleman, Osdelly Wester, Alydia Wever
NCCU Jazz Studies Guest Students.
Maurice Myers, Marvin E. Thorne, Jr, Ti Harmon,
Otro Musiconan cu lo acompaña e Vocalistanan i Lenora Helm ta
Jamaal Baptiste, Ivan Quandus, Chris Rodulfo, Carlos Bislip.
Special Guest di Aruba
Placido Hazel


text:
Oranjestad - Riba 22 di augustus 2017, e team di Aruba Certification e programa di certificacion crea netamente cu pensamento cu e balor humano ta esencial den sector turistico, a organisa un sesion interactivo pa ehecutivonan den sector turistico y esnan cu tin coneccion cu esaki.
Papiamento, e idioma cu ta uni y identifica Aruba.
Oranjestad - For di chikito bo idioma materno ta esun cu bo ta papia y scucha. Importancia di un idioma materno ta hopi mas, cu nos ta imagina: ora bo alma ta tristo of feliz, bo ta uz’e, pa expresa bo mes cu bo famia/amistad/colega of trahado social, ora di resolve un problema, bo ta pensa den dje pa bin cu solucion of idea.
Campaña riba custia di pueblo a logra cu presupuesto 2013 a ser surpasa cu 64.4 miyon florin!
Oranjestad - Presupuesto 2017 ta bayendo den e mesun direccion! Durante e ultimo lunanan e campaña politico pa e eleccion di 22 di September 2017 a haya e mesun dimension cu e campaña anterior di 2013, caminda un y tur por mira con Gabinete Eman a bolbe cuminsa uza fondonan y henter e aparato di gobierno pa nan meta politico, esta di trata di cumpra e consenshi di e pueblo Arubano.
Diversifica Nos Economia cu e.o. Industria Creativo.
ORANJESTAD - UPP den su programa pa gobernacion 2017-2021, mescos cu e den e acuerdo di lista combina PPA/UPP, ta para pa diversificacion di nos economia, basa riba un diversificacion di industria hi-tech y limpi y cu no ta labor intensivo.
Mirando caida den Turismo, ta mas motibo pa cuminsa stimula industria chikito y mediano.
Oranjestad - Pa un pais cu ta depende te ainda practicamente y totalmente riba e industria di Turismo como su pilar economico ta hopi alarmante pa realisa cu awor e cantidad di bishitantenan stayover ta experenciando caida e aña aki atrobe, despues cu na 2016 a sufri caida caba.
Diversifica Nos Economia cu e.o. Industria Creativo (Part 2)
ORANJESTAD - Biaha pasa mi a expresa cu UPP den su programa pa gobernacion 2017-2021, mescos cu e den e acuerdo di lista combina PPA/UPP, ta para pa diversificacion di nos economia, basa riba un diversificacion di industria hi-tech y limpi y cu no ta labor intensivo.
Danki na famia Domacassee cu a habri su bunita hogar na partido MEP
ORANJESTAD - Mi kier extende un palabra di danki na tur esnan cu a yuda haci e anochi informativo na Tanki Leendert di dia 21 di juli un exito. Partido MEP a wordo ricibi na un manera caluroso na Tanki Leendert. Candidatonan Roderich Lopez, Joe Koolman, Ady Thijssen y Mireille Sint Jago a brinda informacion tocante e solucionnan na tur esnan presente.


text:
Señor Abo cu ta rico na misericordia pordona cada un di nos, nos culpa y tur picanan Hopi biaha nos ta scucha e Palabra pero e enemigo ta bini y ta ranke for di nos curazon. Pero nos sa cu ainda nos ta na tempo pa arepenti. Sinembargo Bo ta mustra nos cu Bo ta un Dios di husticia. Cu na final di tempo Bo ta manda Bo angelnan pa haci husticia y ta separa e hacidonan di maldad for di e hustunan. ( Mat. 13, 36-43 ) Dios Tata di misericordia, sembra e bon simia di misericordia abundantemente den nos ser y laga cu e por duna hopi fruta di bondad y amor den esnan cu mas tin mester di dje. Danki Señor pa no trata nos manera nos merece cu nos picanan. Amen.
Orashon di dia 1 augustus 2017
Posted in Orashon di Dia


text:
Parlamentario Jeffrey Kelly di AVP a tuma nota di un articulo di MEP caminda cu ta menciona e palabra “bagamunderia”, refiriendo na e.o. huurmento di edificio. Ta obvio cu cada biaha cu corda partido MEP tocante huurmento di edificio, nan ta bira hopi nervioso y defensivo y ta parce cu nan kier pa pueblo lubida e etapa aki di gobernacion di MEP.
Pa cuminsa Parlamentario Kelly ta splica cu e no ta un secreto cu Parlamentarionan di MEP no ta presenta na trabou. Despues nan ta bin cu excusanan fofo, e.o. cu no ta cantidad ta conta sino calidad.
Pero e humilde Arubiano trahador cu ta traha honestamente pa su placa tur dia si no por haci esey, pasobra si e no presenta na trabou sin un motibo valido e ta hay’e den problema cu su dunador di trabou.
Den e caso aki MEP su dunador di trabou ta pueblo di Aruba y na pueblo nan lo mester duna cuenta tardi of tempran.
Pa defini e keda sin presenta na trabou di MEP e palabra mas apropia ta “bagamunderia”.
CARACTERISTICANAN DI BAGAMUNDERIA
Loke Gobierno actual ta pagando na huur ta di e.o. e edificionan di MFA y Hospital y esakinan lo bira propiedad di pueblo! No ta manera tempo di MEP caminda cu un miyon florin na huur tabata bay p’e doñonan di edificio di Hotel Central cu tabata wordo uza pa adictonan ambulante (den nos centro di ciudad!).
Y nos tur sa cu e doñonan ta hendenan cu ta famia di Gobierno di MEP. Tambe nos por corda cu mitar Vondellaan tabata na huur cu diferente departamento di Gobierno y ken ta doño di e edificionan ey? Famia di e Gobierno di MEP.
E obra maestro di MEP t’esun di un edificio bashi banda di rotonde di Tanki Flip. Den e caso aki Gobierno di MEP a dicidi di traha un contract nobo prome cu e contract di huur a caduca y riba dje a dicidi di saca afo e articulo cu ta duna opcion na un di e partners pa por termina e contrato di huur.
Di e forma aki famia di Gobierno di MEP por a sigui enrikese nan mes riba custia di pueblo. Esaki ta caracteristicanan di un Gobierno di MEP cu tendencianan kleptomano.
Pero si esaki no tabata suficiente nos por a tuma nota di e ultimo obra maestro di MEP. Ora cu un maestra di scol cu tabatin mester di ayudo a pensa cu e lider di MEP lo kier a yud’e y sali na su defensa a bin resulta cu e lider di MEP a manipula henter e situacion.
Finalmente e maestra a ricibi un cobransa di 30 mil florin cu e mester a paga den 10 dia.
Concluyendo Parlamentario Jeffrey Kelly ta splica cu pueblo mester tene bon cuenta ora cu MEP haci promesa.
E mesun hendenan cu ta doctora den bagamunderia ta cana grita cu MEP t’e “alternativa”. Pueblo tene cuidou pasobra e cobransa ta bin despues!


text:
Dia di Transporte Públiko
Willemstad – Djadumingu 20 di ougùstùs 2017 ta Dia Nashonal di Transporte Públiko. Gobièrnu di Kòrsou na 2016 a dekretá e di tres djadumingu di luna di ougùstùs komo Dia Nashonal di Transporte Públiko. Riba e dia aki ta duna atenshon speshal na Transporte Públiko, ku ta entre otro: bùsnan grandi i chikí, taksi, bùsnan ku ta transportá alumnonan di skol, etc.
Minister Zita Jesus-Leito huntu ku Ministerio di Tráfiko, Transporte i Planifikashon Urbano ta felisitá tur ku ta traha den e sektor aki. Transporte públiko ta un nesesidat importante pa nos komunidat.
Gobièrnu, atraves di e Akuerdo di Gobernashon 2017-2021 titulá ‘Realisando Kòrsou su máksimo potensial’, a duna atenshon na e tópiko aki. Puntonan ku Gobièrnu ta bai enfoká riba dje durante di e periodo di gobernashon aki ta:
• Mester reformá e sistema di transporte públiko na Kòrsou pa subi e grado di mobilidat. Pa esaki mester hasi un estudio i bini ku proposishonnan konkreto pa determiná kua ta e mihó manera pa yega na un restrukturashon di transporte públiko na Kòrsou.
• ABC-busbedrijf huntu ku bùsnan chikí, mester forma un ret ku ta hasi Kòrsou aksesibel pa tur bario i for di tur bario. Konsekuentemente mester amplia e aksesibilidat di ABC na mas bario i adaptá su supsidio pa e por amplia e servisio.
• Gobièrnu lo sigui animá ABC-bedrijf pa nan sigui ku nan maneho di sirbi tur bario di Kòrsou.
• Gobièrnu lo sostené e shofùrnan di bus chikí ku ke forma un koperativa pa asina baha nan gastu di kompra di bus.
• Tambe gobièrnu lo buska eksperto pa revisá i adaptá i modernisá e lei di transporte públiko.
Minister Zita Jesus-Leito ta trahando debidamente na e puntonan aki. Minister a kuminsá ku konsultanan ku diferente aktor prinsipal den e sektor aki pa e haña un bista mas spesífiko di tur e puntonan di atenshon. Tambe Minister a reuní ku e tim di su ministerio ku ta trahando riba un maneho di mobilidat pa nos pais kual lo benefisiá e sektor mes i pueblo di Kòrsou.


text:
Durante e competencia di Arte di Palabra na Cas di Cultura, dos persona lo ser reconoci durante di e mirando nan trayectoria y logronan.
E aña aki, Comision Arte di Palabra Aruba, a propone pa duna reconocemento na un persona cu a aporta grandemente na e desaroyo di nos idioma materno Papiamento.
Considerando e curiculo extenso di e persona rib’e tereno aki, a tuma e decision di nombra Mag. Ling. sr. Ramon Todd Dandare pa aña 2017.
Ramon Todd Dandare a nace na Colombia na 1942 y a establece na Aruba na 1952.
Na 1969, el a slaag pa Spaño M.O. na Universidad di Amsterdam. El a duna les na Colegio Arubano, na curso di L.O. na Aruba y di M.O.-A na Corsou.
Na Universidad del Valle na Cali (Colombia) el a obtene su Grado di Magister den Linguistica na 1975. Di 1976 te 2002, el a traha na Instituto di Lenga Arubano, cu te 1985 a forma parti di Instituto Lingwístiko Antiano.
Fo’i 1967 e ta lucha pa Papiamento su reconocemento como Lenga Nacional di Aruba, Boneiro y Corsou. Continuamente e ta presenta charla y publica estudio tocante Papiamento y a participa na numeroso conferencia tocante idioma. El a dirigi curso di Papiamento di Di Tres y di Di Dos Grado na Instituto Pedagogico Arubano y ta docente di Fonologia y Gramatica.
Na Facultad General di Universidad di Corsou e ta docente di Lingüistica. El a forma parti di Comision di Standarisacion di Papiamento y di Comision di Ortografia di Aruba, como tambe di e Grupo di Gramatica di Papiamento y di e metodo di Papiamento “Mosaiko/Cristal” pa Enseñansa Secundario.


text: WILLEMSTAD/ MEI 2017– Fin di siman último, sr. Ronald Montroos tabata tin un sonrisa di punta punta ya ku despues di sigur 1 luna i mei, porfin e outo a wòrdu ganá. Pa algun siman miembronan i bishitantenan a atmirá e outo riba e plataforma den Carnaval Casino i djabièrnè último e’la haña un doño nobo. Tabata djabièrnè último ku sr. Montroos a gana e di 132 outo purbando su suerte ku apénas, $.0.60 na e Mystery Jackpot. Mesora hostessnan di Carnaval Casino a aserk’é pa felisit’é i selebrá e momentu ku a bai kompañá ku un bríndis di bon suerte. Carnaval Casino ta felisitá sr. Ronald Montroos ku su outo nobo. Masha Pabien! Dibertí, pero semper responsabel! Riba foto KIA Cerato Koup #132


text:
Riba Dia Internacional di Hende Muhe na cas di Laura Wernet-Paskel na Sta. Cruz, partido politico RED Democratico a anuncia drs. Nora Eleonora como candidata riba e lista blanco pa eleccion na september proximo.
Drs. Nora Eleonora ta bon conoci den mundo di enseñansa aki na Aruba, mescos cu den asuntonan social y cuido.
Tambe riba tereno internacional sra. Eleonora a move den e areanan aki. Actualmente e ta trahando como facilitador di workshops na Instituto Pedagogico Arubano y na Universidad di Aruba.
Su casa, Roland de Rooy, a introduci e candidata den un forma cu ta simbolisa balor familiar y e grupo grandi di simpatisador y amigonan a ricibi sra. Eleonora cu hopi entusiasmo.
Den su discurso di aceptacion drs. Nora Eleonora a referi n’e soño di cada Arubano di ta doño di su propio destino.
Segun e candidata e soño aki a spat for di otro despues cu partidonan den Gobierno – uno tras di otro – a hipoteca nos isla di tal forma, cu ta obligacionnan impone riba nos dor di debe ta dicta kico ta pasa den nos pais.
E realidad politico ta mustra cu e asunto di un solo partido den Gobierno cu mayoria absoluto den Parlamento ta mescos cu ora ‘pone pushi cuida pisca’.
E situacion ey no a combini nos como pais, pasobra no tabatin control adecua dor di Parlamento.
Mas aleu e candidata di RED Democratico a mustra cu mester uni nos pueblo atrobe dor di desaroya un economia di inclusion; esta caminda cada miembro di nos comunidad ta participa.
Pa logra esaki ta necesario pa haci inversionnan serio den entre otro educacion, riba tereno social y den salud publico.
Nora Eleonora a splica tambe cu partido RED Democratico a haci cambionan significante durante di ultimo añanan y cu e ta ancioso pa comparti e partido nobo aki cu pueblo.
El a adverti si cu apesar di e cambionan e partido blanco a keda fiel na su principionan di vakministerschap, control politico adecua y respet pa fondonan publico.
Politica Eleonora a indica cu mester bin cambio den nos sistema politico pa evita mal gobernacion. E sa cu partidonan grandi lo purba spanta pueblo y bisa cu cambio den nos sistema politico no ta necesario.
Pesey drs. Nora Eleonora a termina su discurso citando ex-Presidente Mericano Roosevelt: “E unico miedo cu nos como pueblo mester tin ta: E miedo di tin miedo”.


text:
Salvatore Ferragamo a ricibi su invitadonan especial diahuebs anochi pa asina nan tin e placer di admira e fabuloso coleccion primavera/ verano 2009 di Salvatore Ferragamo.
Un evento espectacular, di luho y placer, caminda cu Moet Chandon a ser sirbi durante henter anochi, mescos cu exquisito hors d’oeuvres di Renaissance.
E coleccion nobo di Salvatore Ferragamo ta uno minimalista, consistiendo di linea y forma. Cu un gusto impeccable pa detaye, excelencia den material y diseno cu identidad, e secreto den e arte y luho, ta locual ta distingui Salvatore Ferragamo.
E colornan usa den e coleccion nobo ta un refleho di e atmosfera di verano. E prome parti di e coleccion , ta uno sofistica, den tono nan blanco, berde (acid green), cu ta ser incrementa den un color cu mas intensidad di jade pa musk.
E coleccion ta sigi cu diseño nan mas dinamico, combinando colornan neutral cu oranje, oleander y fuchsia.
Tur e disenonan elegante y precioso di e coleccion nobo aki, ta obtenibel na Ferragamo Boutique den Renaissance Mall.


text:
ORANJESTAD (AAN) Awe, Diasabra dia 30 di December, Ling & Sons su sorteo di fin di aña ta tuma lugar na unda cu Ling & Sons ta saca e ganador di e Ford Figo nobo di agencia di auto Irausquin & Sons di 0 kilometer.
Clientenan tin te cu 9’or di anochi pa asina hasi nan compras y ta ricibi ticket pa participa cu cada compra di 50 florin,- of mas.
Diasabra 30 di December lo ta yen di ambiente na Ling & Sons cuminsando merdia cu grupo di gaita mama rosa cu ta toca di 1’or te cu 3’or di atardi.
4.30pm padilanti Katatumbo lo tey na Ling & Sons pa deleita un I tur presente.
Pa parti anochi grupo musical Los Paranderos ta toca.
Manera menciona tur hende tin te cu 9’or di anochi pa pasa drop nan raffle tickets na Ling & Sons. Pa 9.15 pm e tombola mester ta clan a stage pa asina den presencia di notaris Carine Rafine di oficina Johnson Notaris Ling & Sons saca e ganador di e auto nobo.
Ling & Sons lo conta tambe cu presencia di Power FM cu Ruben Garcia cu lo transmiti e sorteo.
Ling & Sons ta habri di 8’or di mainta te cu 9’or di anochi ariba Diasabra 30 di December i e sorteo lo tuma lugar rato después cu e tienda será. Los Paranderos después di saca e ganador lo toca un Dande pa un y tur presente y e anochi lo wordo finaliza cu un bunita pagara.
Dia 31 di December Ling & Sons lo ta habri di 8’or di mainta te cu 5’or di atardi na unda merdia di 1’or di merdia te cu 2’or Ling & Sons lo ricibi visita di grupo di Dande den tienda.
No lubida riba e sabroso oliebollen di Ling & Sons obtenibel te cu diadomingo 31 di December.
Tur cliente VIP cu shop usando nan VIPCARD ta participa henter luna di December pa gana un compras gratis na Ling & Sons ora nan shop usando nan Carchi miembro. Ganador lo wordo anuncia 3 di januari 2018.
Ling & Sons ta será dialuna 1 di januari 2018 i lo habri bek horario normal diamars 2 di januari di 8’or di mainta te cu 9’or di anochi. Ling & Sons ta desea henter pueblo di Aruba un prospero aña 2018.


text:
Cumpleaños Diasabra 28 April 2012
:D :D :D :D :D :D :D :D :D :D Zayn is in the house tonight, His 5th b-day we're gonna celebrate. Awe E Futuro International...
Gabinete Eman a presencia e ceremonia 22 Arubiano honra cu condecoracion Real
ORANJESTAD(AAN):Cada aña rond di e celebracion di Dia di La Reina nos ta para keto un rato y refleha riba esnan cu a yuda...
Cacho di Polis den accion riba presonan arma den KIA
ORANJESTAD(AAN):Den un accion relampago polis mester a haci uso di e cachonan special pa asina pone ordo den KIA. Tres atracador peligroso di ningun...
Trabou a cuminsa na Watertoren San Nicolas
ORANJESTAD(AAN):Un proyecto importante di renobacion na San Nicolas a cuminsa. Ta trata di Watertoren cu a confronta diferente problema prome cu e trabounan di...
Playa y becindario sin coriente pa un ora
ORANJESTAD(AAN):Tabata den careda di 6:10 di atardi ora varios bario den Playa for di Centro di Ciudad, Madiki, Sta Helena, Ponton, Tanki Flip a...
Concierto di Marc Anthony y Juanes lo atrae mas hende pa Aruba
Durante Aruba International Film Festival... ORANJESTAD (AAN): Diahuebs atardi na Cas di Cultura a tuma un lugar un conferencia di prensa pa anuncia esnan cu...
Lotto a entrega premio di Mini Mega na famia Werleman
Un famia mas feliz cu su premio miyonario ORANJESTAD (AAN): Diamars cu a pasa a tuma luga e sorteo di Mini Mega di Lotto pa...
Sentra a ranca pal’i luz y laga Kudawecha y becindario sin coriente pa varios...
ORANJESTAD(AAN):Wayanan di voltahe halto tabata colga riba caminda di Kudawecha diabierna algo prome cu bahada di solo ora un auto a ranca un palo...
Cumpleaños Diabierna 27 April 2012
Awo Diabierna 27 di April e poppetje di Katuna straat XOEN KOCK a haci 10 aña. Wow mucha grandi caba. Ta mande un makuto masha...


text:
Na caminda pa Maart 8, Dia Internacional di Hende Muhe: Nos tur tin un sonjo, pa tin un bida felis. Circumstancianan di bida por evita esaki. Y toch nos tur tin derecho di sigi sonja… e ta e unico forma cu un dia nos por jega mas cerca di nos sion:’Un mundo cu mesun derecho pa tur’…
Na caminda pa Maart 8, Dia Internacional di Hende Muhe:
Nos tur tin un sonjo, pa tin un bida felis. Circumstancianan di bida por evita esaki. Y toch nos tur tin derecho di sigi sonja… e ta e unico forma cu un dia nos por jega mas cerca di nos vision:’Un mundo cu mesun derecho pa tur’…
Den un comunidad ideal:
1 E famia ta central.
2 Tin oranan di trabou flexible y posibilidad di traha part time y traha for di cas.
3 Tin bon condicionnan di trabou secundario.
4 Tin training di personal riba contenido di trabou.
5 Tin training di personal riba desaroyo personal y calidad di bida (stress/wellness).
6 Tin judansa social cu ta tene cuenta cu e realidad di e trahado y ta traha na prevencion, na lugar di traha curativo. Esaki ta nifica cu ta warda pa problema escala prome cu duna judansa. E ora ta laat y ja danjonan ireparabel por a tuma lugar cu tin ora no por cura mas, cu tur bon intencion di mundo.
7 Tin un bon structura di coperacion bou habitantenan y judansa di instancianan social y educativo den bario cu ta sali for di e necesidadnan di e habitantenan mes.
8 Ta stimula hendenan muhe pa copera cu otro y si ta necesario traha den forma di coperativa.
9 Ta duna informacion y educacion na majornan con pa lanta nan jiunan segun e declaracion internacional di derechonan humano y derechonan di mucha.
10 Ta stimula un mente critico y asertivo cerca e hende muhe cu hopi biaha ta cabes di famia. Asina e por educa su jiunan di chikito pa sa nan derecho y ta evita manipulacion di instancianan y personanan individual.
11 Poniendo e hende muhe central den desaroyo di un pais ta e unico forma pa un dia jega mas cerca di e ideal pa bira ehempel pa mundo.
12 Ta honra no solamente e hende muhe cua bira exitoso dor di un carera briyante, pero tambe e hende muhe cu a lanta su hopi yiunan su so fregando vloernan di otro hende, lorando man cu bolo y snacks y bibando di un suma minimo di asistencia social. Tambe e grupo grandi di hende muhe cu ta juda otro den silencio, ta resa y pidi pa otro den silencio. Hende muhe ta e curason cu ta laga nos sociedad briya y vibra.
Natalie no tabata ‘djis’ un adicto mas, pero un ehempel cu semper tin un caminda pa un bida miho. Natalie, un bida cu a inspira…
Natalie, un bida cu a inspira…Mi a conoce Natalie hopi anja pasa, den anjanan 90. Caminda mi a conoce Natalie ta mescos cu hopi hende, como adicto riba caja, pidiendo placa pa cuminda. Buscando trabou di parti flyer pa e por haja poco placa. Natalie tabatin algo special, e tabata comparti su storia di bida. Natalie semper a bisami cu e kier a cambia su bida, pa por tin su yiu cerca dje, pero cu esaki ta asina dificil una bes cu bo drenta den e bida di droga. Natalie tabata conta di su dolor di bida, cu e sa cu e ta hasi su famia dolor, pero tambe di su amor pa hende. E ta conta semper aserca cu e no ta un mal hende, cu e ta stima hende. Mescos cu hopi hende tin ora mi ta dun’e placa of trabou pa parti flyer.
Natalie tabata e personahe riba e potret cu a gana e competenciadi potret ‘Nos hendenan’ na ocashon di 30 anja di Checkpoint Color. E scolnan a haja camara pa laga nan alumnonan saca un potret di nan gusto cu ta refleha amor of algo impresionante. Devah Leenheer tabata e mucha muhe di 12 anja den 6e klas cu a capta un momento den bida di Natalie cu di berdad, berdad a bisa mas cu un miyon palabra. Tabata un potret di Natalie para dilanti di un palo di lus ta come un ijscream. Patras di Natalie tabata mira e edificio di Royal Plaza. E potret a gana pasobra e tabata refleha un contrast asina grandi entre e desaroyo cu Aruba tabata pasando aden y un hende cu no por a haja su lugar den e rapides di desaroyo. Den wowonan di Natalie por a mira e bashi y tristesa di un ser humano cu no a haja su caminda den un mundo sano.
Hopi anja a pasa y mi a topa Natalie atrobe na un anochi di fiesta di Viva La Donna Day, un evento pa trese alegria y beyesa den bida di hendenan cu cancer. Mi a topa un Natalie cu a rehabilita y nos a hiba un bunita combersacion. Natalie a conta Edjean Semeleer y ami tocante su cancer, tocante su bida cu a cambia danki na Adopt an Addict Foundation. E ora a bira cla pa mi dicon semper mi a para y scucha Natalie. Natalie no tabata ‘djis’ un adicto mas, pero un ehempel cu semper tin un caminda pa un bida miho.
Natalie a duna contenido na su palabranan di kier un bida miho y Dios a pone e hendenan corecto riba su caminda pa jud’e. Natalie a cumpli cu loke por ta un mision grandi den bida, pa inspira otronan pa no tuma e caminda di droga. Natalie a modela na e Pink Runway, e iniciativa di Merveline Geerman cu a bira un evento nacional dor di e sosten di Mary Jo Foundation. Den comiensa di siman cancer a gana e bataja cu Natalie tabata bringando cu sosten di asina tanto hende cu ta admir’e y stim’e. E potret aki riba ta refleha pa mi un titulo cu mi a scirbi pa un otro articulo ‘Mi ta muhe, mi tin cancer y mi ta bunita…‘ Cu Natalie drumi dushi den brasa di nos Creador, cu pas y alegria companja su alma den e mundo spiritual.
Amor ta tambe bisa hende ‘bondia’ ora bo topa nan, maske bo no conoce nan. Esaki ta bon custumber Arubiano. Bon dia, con ta bay, danki, un brasa, mi ta stima bo, mi por juda bo?
Topa e dulsura den bo propio curason…asina bo por haja e dulsura den cada curason! ~Rumi
Awe tabata ‘Dia di San Valentin’, un dia cu nos ta mustra nos amor y carinjo na hendenan cu ta rondona nos. Hopi hende ta demostra esaki cu regalo, un flor, un cena hunto.
Ayera nos por a mira cu un capa grandi di Groenland a smelt. Consecuencia di esaki lo ta cu e nivel di lamanan rond di mundo lo subi. Esaki ta bin dor cu e clima ta birando mas y mas cayente. Esaki ta puramente dor di actitud di e ser humano. Dia di Amor y Amistad por ta un dia tambe pa nos pensa riba nos amor pa e mundo unda nos ta biba.
Amor ta un palabra grandi… eigenlijk no un palabra, pero un actitud, un principio di bida.
Amor ta tambe bisa hende ‘bondia’ ora bo topa nan, maske bo no conoce nan. Esaki ta bon custumber Arubiano. Amor dor di cuida bo bestianan na un forma digno. Amor dor di respeta e derecho di e otro. Amor dor di e sonrisa riba bo cara ora mi cumpra den bo tienda. Bon dia, con ta bay, danki, un brasa, mi ta stima bo, mi por juda bo?
Eynan ‘Amor’ ta cuminsa… den e cosnan simpel di tur dia…y hunto nan ta resulta den un otro forma di mira bida…naturalesa y nos mundo!
Indira Skincare ta join Comprondiendo Bida pa juda bo kita cansancio di Carnaval cu 10% di descuento! Ta dushi ora bo caba di cana, baila y gosa Carnaval pa tuma un dushi masashi
Indira Skincare ta join Comprondiendo Bida pa juda bo kita cansancio di Carnaval cu 10% di descuento! Ta dushi ora bo caba di cana, baila y gosa Carnaval pa tuma un dushi masashi cu ta juda bo relaha pa cuminsa e siman di trabou fit fit atrobe. Special pa hasi esaki posibel Indira Skincare ta join Comprondiendo Bida pa ofrece bo un dushi masashi cu ta relaha bo di cabes te pia. Pasobra Carnaval ta laga ful bo curpa bon cansa!
E special aki ta conta pa dialuna despues di Carnaval Grandi. Pero si bo no por bin riba dialuna, bo por jama pa book e pa un otro dia den siman.
Jama pa Book 584 6263 of 593 4821. Indira Skincare ta situa na Savaneta 91, net pariba di Winter Garden Supermarket. Y corda bisa cu bo a haja sa via Comprondiendo Bida pa haja bo 10%!
Stima bo curpa na un forma positivo… dun’e un dushi masashi!
Hopi curasonnan na Aruba a keda den shock cu e noticia di bo traspaso pa e mundo spiritual, Gerda. ‘Tante Gerda, na unda bo ta?
Tante Gerda a inspira hopi mucha desde comienso di Tele Aruba cu su programa pa mucha. Tante Gerda, Gerda de Groot, amiga cu tabata tey semper pa hopi hende. Gerda, un persona cu semper ta impresiona cu su presencia y aparencia. Un dama cu clase y curason di oro. Semper cu un smile riba su cara. Semper dispuesto pa juda den hopi organisacion y den hopi funcion. Dunando di su hopi talento sin pidi nada bek.
‘Tante Gerda, na unda bo ta? Bo a bay pa sigi hasi muchanan felis den shelo? Bo a bay pa papia cu e muchanan tocante amor, mescos cu bo a hasi, tante Gerda, aki na mundo di hende?. Bo a bay pa conta e hendenan den shelo con bunita Aruba ta y con hopi bo ta stima Aruba? Con special bo ta haja Aruba? Tocante historia di Aruba, e pais cu abo a scoge como e pais di bo curason.
Bo a bay pa conta e mucha y adultonan tocante e grandesa di nos Universo y cu nos tur ta uni? Bo a bay pa comparti bo amor pa naturalesa cu e hendenan den shelo? Splica nan e importancia di Amistad? E importancia pa ta lief pa otro y pa e bestianan cu ta rond di nos…
Bo a bay pa splica pakico ta importante pa ta semper representable y hasi cada trabou cu dedicacion? Bo ta papia na radio y ta presenta ‘E Bon Noticia’ caminda cu bo ta?
Tur esakinan ta talento, cualidadnan y birtudnan cu hopi di nos a experencia y sinti cerca bo.
Danki pa hasi e mundo aki mas felis y mas bunita. Cana dushi den e Universo cu tanto bo ta stima, bula halto den e mundo sin limite, plama amor, medita hopi, sigi sinja, sinja nos, drumi dushi, amiga… Ajo, tante Gerda…bo ta keda pa semper den Aruba su nos curason.


text:
Universidad di Corsou cu antes tabata Universiteit van de Nederlandse Antillen a acerca sra. ing Yvonne Webb-Kock, cu ta nos experto local na Aruba, pa ta e docente pa e materia “Arkitectura di Aruba”.
Actualmente varios maestro rib’e islanan Aruba, Boneiro, Corsou y Sint Maarten ta sigui conhuntamente un estudio na Universidad di Corsou di masters den e materia di lenguahe cu e modula “Educacion Den Herencia”. E studiantenan ta maestro caba, pero ta eleva nan grado riba nivel di masters cu e estudio aki.
Sra. ing. Webb-Kock ta un graduado nominal di e universidad aki y actualmente ta eherciendo e funcion di director na Monumentenbureau, esaki ta departamento di Gobierno cu ta encarga cu nos monumentonan.
Minister di Asuntonan General, sr. mr. M.G. Eman a duna su aprobacion pa sra. ing. Webb-Kock por a eherce e les aki p’asina por contribui na educacion na nos maestronan cu awo na nan turno por traspasa e materia aki na nos siguiente generacion.
E les riba nivel di masters a tuma luga na IPA y pa medio di “livestream” conhuntamente tur islanan a sigui rib’e materia. A presenta e tema di arkitectura cuminsando for di aña 1750 te na arkitectura moderno y alaves a pone enfasis riba algun obranan di nos arkitectonan di Aruba.
E studiantenan/maestronan y e organisador di e estudio di Universidad di Corsou a keda hopi impresiona cu e materia y e duna elogio pa sra. ing. Yvonne Webb-Kock pa su bon trabounan cu e ta eherciendo pa e arkitectura di Aruba.


text:
Diamars a trata den reunion publico di Parlamento dos tema. E prome ta e investigacion penal di Minister di Asuntonan Social, Hubentud y Trabou y e di dos combatimento di criminalidad organisa na Aruba.
Presente tabata Minister Presidente, mr. Mike Eman, y Minister di Husticia, mr. Arthur Dowers. Na un forma democratico a dicidi pa trata ambos punto hunto. Tabatin 17 orador cu a haci pregunta na ambos Minister.
Por a constata cu cierto miembro di oposicion a purba di tur forma pa no trata e punto 2.
A uza como motibo cu e carta di peticion a ser firma dor di un miembro so di Parlamento en bes di 3 miembro.
Wyatt-Ras na un forma corecto a mustra riba articulo 24 di Reglement van Orde unda ta papia di un solo miembro cu por pidi reunion: “Indien een lid een of meer onderwerpen in de openbare vergadering wenst te bespreken, dient hij zich daartoe schriftelijk tot de voorzitter te wenden. De voorzitter bepaalt de vergadering, waarin het onderwerp (de onderwerpen) in bespreking zal (zullen) worden gebracht”.
Pa loke ta trata articulo 23 cu a ser uza dor di oposicion como argumento, e presidente a les’e unda e articulo aki ta duna presidente di Parlamento su amplio libertad pa yama reunion”.
Wyatt-Ras a splica cu en bista cu MinJus lo tabata den Parlamento pa eficiencia a pensa di agrega punto 2. Esaki no ta nada fuera di lo normal. Ta parse cu dicho miembronan no ta paga tino suficiente y no conoce reglamento.
Wyatt-Ras a haya critica di MEP den prensa pasobra segun nan el a tarda pa trata e asunto di Minister Croes. E ta splica cu el a cumpli cabalmente cu Reglement van Orde.
E tabatin 30 dia pa yama e reunion.
Wyatt-Ras ta señala cu manera cu el a indica ora yama un reunion sin mucho informacion y mientras tin investigacion andando no ta discuti inhoudelijk cu e chens cu ta bay insulta y grita otro cu asuntonan personal y netamente esaki a tuma lugar diamars.
Fraccion di MEP a duna e impresion cu ni si a yama of keda sin yama e reunion nan no lo tabata contento. Nan a keda grita, pidi punto di ordo pa stagna e mesun reunion cu nan a keha cu no a ser yama.
Tabatin hopi insulto personal, gritamento y hasta insulto den direccion di Presidente di Parlamento dor di miembronan di MEP, especialmente e sernan femenino.
Hasta sra. Xiomara Ruiz-Maduro na un forma grosero a yama e presidente pa bobo, grit’e y bisa e ta complice di corupcion. Wyatt-Ras por bisa cu esaki ta un forma di bully.
Su persona como por defende su mes di esaki. Pero e por imagina si e señora aki bisa un otro ciudadano esaki kisas e persona lo no por defende su mes.
Wyatt-Ras na diferente ocasion a menciona cu como Parlamentario nos mester ta ehempel pa otro y pa respeta otro.
Banda di esey, si e publico presente mira y scucha un Parlamentario ta grita y stroba otro di papia, incluyendo presidente, nan tambe ta bay actua asina. Pa loke ta trata e asunto di corupcion cu a ser trata Wyatt-Ras ta trece padilanti cu tin un investigacion andando y manera Minister Presidente a indica esaki tin cu sigui cana su caminda.
Mester respeta nos poder hudicial. Esey no ta haci ningun hende complice di ningun corupcion. Wyatt-Ras semper a para pa integridad, pero na mesun momento e ta respeta derecho di tur ciudadano. Si su colega ta inocente e no por ser condena inhustamente.
Aki mester ta cauteloso pa husga un persona sin prueba djis basa riba suposicionnan.
Por a nota cu Ministernan den e 2 tandanan a logra contesta e preguntanan.
Wyat-Ras ta pone confiansa den nos sistema hudicial, OM, pa haci su trabou corecto.
Na final di e reunion un mocion a keda aproba dor di mayoria, esaki ta un mocion cu a base di un demostracion e mainta ey cu a drenta Parlamento ta opta pa mehora actividadnan economico den caya grandi y pa investiga mas aleu e asunto di habri caya grandi pa trafico di auto, etc. E mocion di desconfiansa contra Minister Croes a keda rechasa dor di mayoria, Wyatt-Ras a duna di conoce.


text:
Tur aña trahadonan social rond di mundo ta celebra Dia Internacional di Trabou Social. Riba diamars 21 di maart 2017, e departamento di Trabou Social y Desaroyo na Universidad di Aruba ta invita tur hende pa uza e dia pa haci actonan di bondad spontaneo (Random acts of kindess).
Un acto di bondad spontaneo ta un acto haci dor di personanan sin interes particular, cu ta desea pa sea asisti of alegra un individuo of grupo. Actonan di bondad spontaneo tambe por ta pa e reino animal y pa e ambiente natural.
Segun investigacion, tin numeroso beneficio cientifico cu ta practica di actonan di bondad spontaneo. Esaki ta inclui reduccion di dolo, stress di ansiedad y presion halto.
E ta aumenta hormona di amor, alegria, largura di bida, placer y serotonin.
De hecho, haci actonan di bondad spontaneo, ta contribui na e Meta Mundial pa Desaroyo Sostenibel no. 3: ‘Bon salud y bienestar’.
Mas ainda, esaki tin un conexion cu e tema di e Dia Internacional di Trabou Social 2017, p. e. “Promove Sostenibilidad di Comunidad y Medioambiental”.
Pa medio di actonan di bondad spontaneo, nos por sigui traha na nos comunidad Arubano cu ta bon conoci pa su hospitalidad, amabilidad y medio ambiente limpi.
Algun ehempel di actonan di bondad spontaneo ta inclui habri porta pa un hende, laga hende pasa bo dilanti den fila na banco, duna un colega un compliment pa un trabou bon haci, duna un otro chauffeur bo espacio di parkeo, permiti un hende crusa caminda, cana cu e cacho di bo bisiña, paga e comestibles pa un hende na caha, treat un amigo pa bay pelicula sin ningun motibo particular, bisa bo famia cuanto bo ta aprecia nan y smile hopi. Bondad tambe ta nifica uza palabranan cariñoso manera danki, mi ta despensa bo, ta compasiona, cariñoso, gentil, amabel, amistoso y generoso.
Laga nos tur fortalece e sentimento di pertenece na nos comunidad y duna un sentido di proposito mas grandi na nos bida segun nos ta trata pa laga e planeta miho cu nos a hay’e pa nos siguiente generacion.


text:
Oranjestad, 16 di April 2009– Na aña 2007 Aruba a sera conoci cu e compania renombra, Louis Vuitton situa den Renaissance Mall. Louis Vuitton a sa di brinda su clientenan productonan di calidad. Y awe nos por mira cu Louis Vuitton a sa di sigui crece den nos comunidad.
Louis Vuitton a expande su espacio cu e tin na Renaissance Mall pa asina nan por ofrece nan clientelenan mas variedad den na productonan. Pa cu esaki nos por mira cu Louis Vuitton tin coleccion nobo pa e ser femenino y masculino, mihor conoci como nan “Ready to wear collection”. Tambe nan a lansa oficialmente nan luhoso coleccion di holoshi.
Pa e temporada aki tambe, e acesorionan no ta keda afor. Louis Vuitton tin e coleccion amplio di acesorionan cu bo por combina cu cualquier bistir di e marca Louis Vuitton.
Sin lubida riba nan variedad grandi di tasnan di nan imprenta clasico Monogram, te pa e coleccion cu disenjonan di e artista Sprouse pa e ultimo cu ta e modelonan di e tas cu Madonna ta desfila pa e marca luhoso aki.
Durante un evento bon atendi pa fiel clientenan di Louis Vuitton, a haci presentacion di nan linja di panja y holoshi. Esnan cu a atende na e evento aki a keda impresiona di nan linja di panja “Ready to wear” y sin lubida nan linja di holoshinan.
En corto, Louis Vuitton ta un tienda di clase aparte dunando su clientelanan lo mihor den productonan traha cu hopi dedicacion te den luho y detaye pa ta perfecto. Nan ta situa den Renaissance Mall, pasa bishita e bunita tienda of jama na 588-0209 pa mas informacion.


text:
Dia 18 di september ultimo, SIMAR a yama un reunion urgente cu coleganan cu no ta traha den local cu airco.
Den dicho reunion varios atencion a bin dilanti regardando e contenido di ley di seguridad na pia di trabou y e derecho di e maestro di scol pa traha den un ambiente sigur.
Esaki incluso e docentenan di educacion fisico, ya cu hopi di nan ta duna enseñansa sin tin un localidad adecua y sigur.
Maestronan cu no tin airco den nan local y esnan cu ta duna educacion fisico den solo pa no menos di 7 ora pa dia a duna di nan parti pa hopi aña sin exigi.
E condicion di tempo rond mundo a cambia y e efecto mas grandi cu nos tin t’e calor.
Rond di Aruba ta midi e calor inmeno den localnan y riba veld na 31 grado celcius y mas. E trabou di un maestro den un local sigur y comodo ta mara na ley, cu pa añas no a ser respeta. E local sigur y comodo ta importante tambe pa duna enseñansa di calidad p’asina e alumno/studiante tambe por presta y produci na un nivel halto.
Hopi scol a traha pa instala airco recaudando fondo. Algun a logra y algun tin parti di e scol cu airco.
Durante e reunion di dia 18 di september, un comision a ser instituí cu a haya e nomber “Comision Airco pa tur scol” cu lo atende e organisacion pa yega na un meta: Airco y sala di educacion fisico na tur scol.
Tambe lo enfoca riba concientisa e publico en general riba e consecuencianan di calor riba enseñansa y riba e importancia di tin airco na scol.
E comision aki ta consisti di diferente colega sali di diferente tipo di enseñansa y di diferente directiva di scol. Su miembronan no a perde pa gana y a reuni un bes.
Loke a ser trata t’e ley di seguridad di e ambtenaar y kico tur e campaña ta encera.
Loke a cuminsa caba desde dia 9 di october ta un campaña di firma.
E meta ta pa tin tur firma colecta dia 31 di october, pa despues haci entrega di esaki n’e Ministernan concerni.
E campaña ta pa exigi pa Gobierno traha un plan pa tur scol yega na airco den termino corto y pa hinca den su presupuesto pa cubri gastonan di mantencion y coriente, manera ley ta stipula.
Lo percura pa duna informacion na su debido tempo con y e fecha riba cual e entrega aki lo tuma lugar. E comision ta haci un peticion na tur directiva di scol, tur director, manager y cabesante pa coopera dor di duna e informacion aki na coleganan y colecta e firmanan. Tambe ta pidi sosten di tur maestro, tanto miembro y no miembro di SIMAR, laborando den airco of no, dunando gym den un sala of no, p’asina e accion ta un exito.
Un miembro di e comisión of un miembro di directiva di SIMAR lo tuma contacto pa pasa tuma e lista di firma. Tambe por pasa firma na sede di SIMAR durante orario di oficina. E comision y directiva di SIMAR ta confidente cu tur directiva di scol y tur docente ta di acuerdo cu traha den calor no ta comodo y cu e accion aki lo haya e sosten di e veld completo.
E accion ta hiba e lema “Calor un hecho, airco nos derecho” no ta solamente pa exigi pa cumpli cu studiante di nos pais. E comision ta pensa cu e accion aki lo ta suficiente pa demostra e necesidad y e importancia di tin airco.
Alabes cu e maestro di scol lo no tolera mas pa warda pa un solucion. Intensivacion di accion no t’e intencion, pero no ta descarta e posibilidad, dependiendo di reaccion di nos mandatarionan.
Airco na scol no ta luho ni necesidad, awendia e ta un exigencia.


text:
E reunion planea y palabra pa sigui entre Venezuela, Reino Hulandes, Corsou y Aruba, di acuerdo cu nos informacion no ta sigui mayan mas. Te cu awe tardi, nos no por a haya sa motibo di esaki, siendo diabierne ultimo, esaki a keda palabra, sperando cu e paisnan envolvi firma
Featured
Prome Minister Evelyn Wever-Croes: Hulanda no a trance acuerdonan cu Venezuela
Durante Conferencia di Prensa di Gobierno dialuna mainta, Prome Minister sra. Evelyn Wever-Croes a duna un relato amplio di e reunion cu a tuma luga diabierna dia 12 di januari entre e delegacionnan di Venezuela, Aruba, Corsow y representando Reino tabata presente e embahador di Reino. Prome Minister a bisa
Den forma di reconocimento, a duna 4 docente Appel di Oro
Masha hopi placa haya den Nissan March staciona na evento di BoatFest, un pareha Latino a keda deteni
Dia 18 di januari Aruba y Venezuela ta sigui cu reunion
Politiconan Hulandes liga na MEP un biaha mas atacando Aruba
Reunion maratonico entre e gobiernonan a termina den oranan laat di diabierna anochi; Ta spera aprobacion di Gobierno di Venezuela riba palabracionnan haci
Gobierno di Aruba ta lamenta cu Citgo a nenga entrada na Parlamentariona Hulandes
Ministerio Publico a pidi 12 aña pa hoben di 19 aña acusa di intento di asesinato
Aeropuerto di Aruba e prome facilidad di U.S. CBP Preclearance cu proyecto piloto di “Facial Biometrics Entry”
Cuminsando e siman aki U.S. Customs and Border Protection (U.S. CBP) a duna inicio na un proyecto piloto unda ta haci uso di e sistema biometrico na Aeropuerto Internacional Reina Beatrix (Aeropuerto di Aruba). E lo ensera e uso di tecnologia di reconocimento biometrico facial pa verifica e identidadnan di


text:
Sasaki – Diaranson mainta den careda di 10’or un accidente cu hende herida ta sosode na e luznan di trafico di Sasaki, pabou di e Superfood.
Den e accidente algun persona a resulta levemente herida, entre nan un criatura.
Segun nos a compronde na e sitio, e V-car tawata para den e luznan di trafico pa bay pariba, esta direccion Superfood.
Loke a pasa
E turista a wak e luz berda mas dilanti y mientras esun ey mes su dilanti ainda ta ariba cora.
Ela sali bay y pa su mala suerte tawata tin trafico biniendo di panort ariba y esaki ta dal e, causando e accidente.
Den ambos auto tawata tin hende herida, e criatura tawata den e v-car. Algun persona a wordo trata na e sitio mes, e criatura si ambulance a bay cune hospitaal pa mas observacion medico.


text:
Tamarijnstraat – Diabierna mainta trempan algo pasa di 8’or polis a haya informacion cu un persona lo a horta den My Computer.
Esaki ta esun situa na Pedro Gallegostraat.
Polis a wordo notifica cu un persona di My Computer lo ta coriendo tras di e homber y nan ta den Tamarijnstraat na Dakota.
Patruya a yega y topa cu e persona. Segun nos a compronde e homber aki aparentemente lo a horta algo of algun cos, pero polis momento di e controle no ta bin haya nada cu ta di e luga.
Loke si nan a bin haya ta algun cos di hende muhe, manera bh y sapato di muhe. Pues posiblemente horta di un caminda.
Polis a detene y transporte pa warda, eynan lo por bay saca afo kiko e ta cana haci ariba caya.


text:
NEW YORK – Den su lucha pa bringa obesidad, alcalde di New York ta propone pa prohibi botter di refresco grandi den cierto lugarnan. Glas y botter cu contenido di mas cu 473 milliliter mester ta prohibi den restaurant, cinema y den e kiosknan riba caja. E proposicion aki no ta conta pa light drinks, juice di fruta y bebida a base di lechi. Tampoco e ta conta pa bebida alcoholico. Tiendanan por sigi bende e botternan grandi. Riba esaki no tin prohibicion. No ta conoci con pa prohibi pa e cliente pidi dos botter di refresco mas chikito. Den pasado New York a purba caba di evita cu por cumpra refresco cu food stamps, pero esaki no a logra. ~Publica 1 juni 2012 ~
Podise esaki ta un forma cu na Aruba tambe por preveni obesidad cerca muchanan? Ta interesante pa haja datonan di e consumo di refresco na Aruba. E indicacionnan ta mustra cu e bebemento di refresco ta parti di dieta den hopi famia. Manera ta conoci refresco ta contene un cantidad masha halto mes di suco. Pa trese cambio den custumbernan cu por afecta salud di nos muchanan grandemente ta importante pa nan haja bon informacion.


text:
Despues di e presentacion interesante caminda Aruba Investment Bank a presenta e resultado di su Estudio riba Impacto Economico, y hunto cu ne, e impacto laboral relaciona cu reapertura di refineria, e titular di Trabou a haya na su luga pa sinta cu miembronan di su ekipo cu ta relevante na e tema.
Minister Croes a reuni cu directornan di Departamento pa Progreso Laboral y CITGO Desk, Mireille Meeuwisse y Gregory Bronswinkel, respectivamente.
Aki a comparti e resultadonan di e estudio y a analisa si ahustenan na e maneho tabata necesario y den ki forma. Na final di e reunion, Minister Paul Croes a reafirma cu e base di dato ta den bon forma y otro instrumentonan ta na luga pa proteha e cuponan di trabou pa trahadornan local.
E Registro Laboral di Sector Energetico, conoci den boca di pueblo como CITGO Desk ta importante paso no solamente tin hinca di un manera digitalisa tur e trahadornan local cu ta desea di haya un luga den refineria of cu un subcontratista, pero tambe ta categorisa nan segun funcion. Di e manera aki ta mas facil pa dirigi e personanan cu ta cuadra cu cada proyecto specifico.
“Ya caba por papia di algun proyecto cu ta andando y cierto compania cu ya a cuminsa cu cierto trabounan,” Minister Croes a declara, bisando acerca cu “un cantidad di trahador local ya caba a wordo contrata pa e subcontractonan trahando pa e refineria.”
Ora proyectonan mas grandi inicia, contratistanan ta bay tin mester di fabricators, welderdo, mechanicals, etc. CITGO Desk sa cua ta esnan cu tin añanan di experiencia y cu tin experticio den refineria; pa cua contratista a yega di traha, etc.
Tambe ora cu un contratista pidi pa un trahador di afo, CITGO Desk por busca un persona local cu e mesun capacidad.
“Si bo no tuma esun local, bo no por subi cu e trahadornan internacional den e mercado local.
E ta duna un garantia di proteccion pa nos trahadornan, un garantia di proteccion na nos cuponan local pasobra hopi biaha ta scucha oponentenan politico trata na trece duda den e proceso aki”, asina Minister Croes a splica.


text:
Aki Bo ta haya e texto completo di e plan di maneho di Ministerio Publico pa aña 2012/2013. Pa informacion tocante e diferente topiconan, klik riba e subpaginanan bao di e cabez Beleid 2012-2013 den e balki di menu.
Introduccion
Ministerio Publico a scoge como punto di salida ora di traha e plan di maneho 2012/2013, pa sigui cu e maneho actual. E mision di Ministerio Publico ta pa mantene e structura democratico di nos estado di derecho cu recursonan penal. E vision di Ministerio Publico ta pa percura pa casonan wordo huzga na un manera obhetivo y profesional, cu e maneho di recursonan publico ta eficiente y transparente y cu e aplicacion di e arsenal penal ta sucede na un manera efectivo y creativo.
I. Tareanan y vision
Ministerio Publico tin como tarea pa mantene ley, persigui delitonan, ehecuta sentencianan y decisionnan den casonan penal, como tambe supervisa cumplimiento cu decisionnan di huez den casonan disciplinario. Mantencion y proteccion di orden huridico y proteccion di seguridad den comunidad ta e tarea central di Ministerio Publico. Actuacion di Ministerio Publico ta manifesta su mes particularmente den supervisa y guia investigacionnan pa autoridadnan y persigui hechonan castigable dilanti huez.
II. Metanan general di maneho
Ministerio Publico ta interpreta su tarea segun tres meta di maneho general, esta:
- Equilibrio den aplicacion di ley
- Profesionalizacion di e organizacion
- Cooperacion optimal entre Ministerio Pubico y otro departamentonan di gobierno riba tereno di husticia penal.
III. Puntonan di salida di maneho operacional
1. Balance den mantencion di ley
Balance den mantencion di ley kier meen na un banda cu e prioridadnan riba tereno di investigacion y persecucion ta garantiza un lucha mas efectivo posible di e problemanan di criminalidad. E kier meen na otro banda cu un ehecucion efectivo di decisionnan penal ta garantiza. Ministerio Publico ta encarga exclusivamente cu e mantencion penal di ley. Pa alcanza un bon balanza den aplicacion di ley, Ministerio Publico mester orienta su mes riba actualidad. Mester tin un orientacion equilibra di sociedad, den cual e gruponan meta aki ta di importancia:
- victima y ciudadano
- sospechoso y su abogado
- polis
- huez
- gobierno.
1.1. Prioridadnan di investigacion y persecucion
1.1.1. Criminalidad violento
E enfoke riba criminalidad violento, dor di cual e salud of bida di un persona ta wordo poni den peligro of ta wordo afecta, tin semper e prioridad mas halto den maneho di Ministerio Publico. E enfoke riba violencia domestico y maltrato di mucha ta merece gran atencion. E cantidad di caso di violencia domestico y maltrato di mucha ta halto na Aruba. Cerca e victimanan aki e accento ta hopi biaha mas riba stop e violencia, cu riba persecucion di e agresor. Un prohibicion pa drenta cas, den cual e agresor ta wordo saca un par di dia for di cas, lo ta un instrumento adecuado. Ley penal por fungi tambe como un menaza eficiente. Den casonan serio y ora di viola e prohibicion di drenta cas, Ministerio Publico por detene e sospechoso y hibe dilanti huez.
Un codigo pa informa tocante violencia domestico y maltrato di mucha entre trahadornan social lo ta bon pa determina e strategia corecto. Atencion separa mester wordo duna na violencia contra autoridadnan of hendenan cu tin un tarea publico. E enfoke di criminalidad violento ta nifica tambe un maneho skerpi contra arma di candela (ilegal). E autorizacion pa ristra preventivamente lo wordo usa pa aporta na e maneho di control describi aki riba.
1.1.2. Criminalidad hubenil
Esun cu tin hubentud, tin futuro. Ministerio Publico ta participa den e maneho hubenil integral di ministerio di Husticia y den e maneho nobo ‘Veilige School’. First offendernan hoben, cu comete delitonan leve, ta wordo yama pa un TOM-zitting y e maneho ta dirigi riba pone nan bao guia di Reclassering. Den caso di delitonan mas pisa, ta traha un plan hunto cu Reclassering. E plan aki ta dirigi riba tur factor relevante, cu por ta di importancia pa cu e actonan castigable di e sospechoso menor di edad, manera spijbelmento, stop di bay school, no traha, relacion cu mayornan, et cetera. Reclassering ta guia e sospechoso menor di edad. Si e keda sin cumpli cu su plan, lo lanta e suspension di su detencion preventivo. Na Aruba mester formula un lista di PGA (Persoonsgerichte Aanpak) di e hobennan cu frecuentemente ta bin den contacto cu polis, cu por wordo usa den un enfoke dirigi riba persona y famia.
1.1.3. Criminalidad financiero
Criminalidad financiero ta un di e formanan di criminalidad mas comun na Aruba. E daño social, cu ta wordo causa dor di e tipo aki di criminalidad ta masha grandi. Banda di esey, tin asina hopi di e crimennan aki ta tuma lugar cu nan ta aporta na e sentimentonan di inseguridad y molester cu ta reina den comunidad. Regularmente tin atraconan na Aruba, caminda ta usa violencia y tin arma di candela. KPA tin un atraco team; Ministerio Publico tin un fiscal cu ta ocupa su mes cu atraco. Riba 16 di maart 2012 e ley BOB (Bijzondere Opsporings Bevoegdheden) a drenta na vigor, dor di cual justicia a haya mas hurisdiccion investigativo pa investiga atracadornan. E acuerdonan di ehecucion di BOB lo a bin cla na 2012. Kiebro den casnan y ladronicia di auto ta causa hopi daño social y ta afecta e sentimento di seguridad di e ciudadano. Cuerpo Policial di Aruba kier, unda ta posible, reacciona trahando den proyectonan riba e forma aki di criminalidad. Ministerio Publico lo sostene e proyectonan adecuadamente (capacidad di personal, taps, et cetera) y ademas percura pa siguimento hudicial (persecucion y ehecucion di castigonan).
1.1.4. Labamento di placa y kitamento di ganashinan criminal
Na Aruba tur ley ta cla tocante kita ganashinan obtene ilegalmente, tocante e supervision riba empresanan di transaccion di placa, e meldplicht (deber di reporta) di importacion y exportacion di placa cash, e criminalizacion di terorismo y financiamento di terorismo, e medidadnan anti-labamento di placa y e lucha contra participacion na organizacion criminal. Tanto for di e importancia di kita e tipo di ganashinan aki, como pa implementa e obligacionnan di Aruba den cuadro di FAFT (Financial Action Task Force), e posibilidadnan legal lo wordo usa. Den cooperacion estrecho cu SIAD ganashinan criminal lo wordo aborda. Pa haci e medidanan mas efectivo casnan tambe lo wordo tuma den beslag y bendi riba mercado liber. Den cooperacion estrecho cu Banco Central di Aruba lo percura pa mantencion di e integridad di e sistema financiero di Aruba. Tambe proyectonan lo wordo realiza entre otro, riba casnan di compra y venta, real estate y construccionnan. E meldingnan di MOT lo hiba posibelmente pa investigacion financiero. Na 2012 a haci un inicio di e enfoke nobo di labamento di placa; ta trata di kita partinan inexplicable di ganashinan a base di informacion haya di belasting y otro partnernan di e cadena. E enfoke riba fraude di belasting lo wordo intensiva mas ainda den cooperacion di Fiot di belastingdienst.
1.1.5. E enfoke riba criminalidad comun
E asina yama criminalidad comun ta afecta e sentido di husticia y e sentimento di seguridad di e ciudadano. Ta trata mas tanto di delitonan financiero mas chikito, destruccionan, maltratonan, et cetera. E aspectonan social di e problematica aki ta pidi pa solucionnan via otro camindanan cu esun penal (particularmente ora ta trata di e problematica di adictonan ambulante): un enfoke integral adecua riba delincuentenan sistematico. Un enfoke penal riba un recidivista ta insuficiente. E castigonan pa e tipo di delitonan aki ta mucho cortico y inadecua pa obliga nan pa cambia nan bida. Actualmente e enfoke di e problematica di adictonan ambulante ta wordo coordina bon desde gobierno. Ministerio Publico ta sostene e maneho aki via ponemento bao curatela y ta coopera estrechamente cu e partnernan di e cadena. Den e Codico Penal nobo, cu a drenta na vigor dia prome di januari 2013, e SOV (Strafrechtelijke Opvang Verslaafden) a haya un lugar. Di cada adicto ambulante ta traha un dossier, pa asina bin un plan di enfoke individual pa cada persona. Ora un persona asina bin den contacto cu husticia, anto ta duidelijk kico mester sucede.
1.1.6. Criminalidad organiza
E lucha contra criminalidad organiza ta exigi un enfoke organiza. A base di un CBA (Criminaliteit Beeld Analyse), e informacion corecto di CIE (Servicio di Informacion Criminal) y di Cuerpo Policial di Aruba y di RST, VDA, Belastingdienst, Aduana, Kustwacht y gobierno, criminalidad organiza por wordo ataca penalmente, administrativamente, via belasting y ley civil. Na 2012 a keda realiza un CBA Aruba. Tambe lo cuminza cu comparti informacion entre e departamentonan, cu lo hunga un rol den e lucha contra criminalidad organiza. Bao guia di Ministerio Publico lo start un Centro di Informacion y Expertisio cerca Cuerpo Policial di Aruba y/of un Plataforma Informacion Hudicial bao guia di Ministerio Publico. E investigacionnan di organizacionnan criminal lo wordo haci pa Cuerpo Policial di Aruba y RST. Ta trata di investigacion a base di informacion, caminda e escogencia y e progreso di e investigacionnan penal ta forma parti di e Stuurgroep Aruba (Ministerio Publico, Cuerpo Policial di Aruba y RST). Mas leu tin un Stuurgroep RST, for di unda e investigacionnan ta wordo dirigi cu ta wordo haci dor di RST.
1.1.7.Traficacion di hende
Traficacion di hende, caminda personanan bao coercion of engaño ta bin den poder di otronan, y contrabando di hende, caminda personanan ta yuda otronan pa drenta of keda Aruba ilegalmente, ta delitonan cu tin cu haya prioridad cu vista riba e MOU entre e Ministernan di Husticia di Reino. Di gran interes ta e enfoke riba organizacionnan criminal, documentonan falso of falsifica di viahe y identidad, e schijnhuwelijknan, et cetera. Pa e rason aki Ministerio Publico ta participa den un Taskforce di traficacion y contrabando di hende, caminda e enfasis ta poni riba proposicionnan di maneho encuanto voorlichting, prostitucion y labor. Ministerio Publico ta participa activamente den e enfoke di cadena cu Cuerpo Policial, Bureau slachtofferzorg, Departamento di Labor, IASA, Dimas y Censo. Tin un fiscal especialmente encarga cu e cartera aki.
1.1.8. Trafico
Ministerio Publico a traha un Verkeersplan 2012, cu ta sostene e control di trafico mas intensivo di Cuerpo Policial di Aruba. Punto di salida ta cu e consecuencianan di un infraccion di trafico mester bira mas pisa, pa baha e cantidad di infraccionnan. Kita un vehiculo temporalmente of no, y boetnan mas pisa, den combinacion cu un maneho di cobramento di boet mas stricto lo baha e total di infraccionnan. Tambe lo adapta e modelo OPV (Oproeping Proces-verbaal) via Landsbesluit, pa asina Cuerpo Policial por duna OPV pa tur infraccionnan di trafico comun. Un metodo asina di traha envez di manda proces-verbaal ta nifica pa Cuerpo Policial y Ministerio Publico un carga di trabao mas abao. Prioridad lo ta riba actua contra comportacion den trafico cu ta causa mortonan of victimanan cu lesionnan grave. Core bao influencia di alcohol of droga of stuurmento baldadi, bao di cual ta cay violacionnan di velocidad maximo, lo wordo intensivamente aborda pa Cuerpo Policial. Ministerio Publico lo persigui e hechonan aki mas rapido. Tambe Reclassering lo introduci un Alcohol Verkeerscursus (un curso Alcohol y Trafico). E curso aki lo wordo impone como medida banda di un castigo condicional. Dor di e Comision Trafico Sigur Aruba a wordo haci proposicionnan pa adapta leynan, cu lo duna mas autorizacionnan pa kita y tene rijbewijs di un persona.
1.1.9. Medio ambiente
Den un pais manera Aruba, fuertemente dependiente di turismo, un maneho activo y adecuado di medio ambiente ta esencial. Conseho di Minister a desaroya un maneho nobo rond di dumpmento di sushi ilegal y a encarga Ministerio Publico cu coordinacion di e mantencion di e maneho nobo aki. Fiscal Mayor ta encabeza e team di coordinacion, den cual tur e partnernan den cadena ta participa. Na 2012 lo bin un Handhavingsplan Milieu. Riba termino corto e Landsverordening Milieubeheer lo drenta na vigor. E mantencion di e ley aki lo exigi atencion conhunto di e partnernan di cadena.
1.1.10 Ehecucion di decisionnan penal
E credibilidad di husticia penal ta bin den expresion den ehecucion di e imposicion di sancionnan penal. Por trata aki di transaccionnan y sepot condicional ofreci pa fiscal, of di decisionnan di huez. Ministerio Publico a inverti den un maneho di incasso activo den cooperacion estrecho di CEA y KIA. Despues di un aviso pa paga, e incasso ta wordo tuma over pa CEA, cu lo hiba e persona KIA si e no paga. E presentacion di informe di Reclassering na final di enjuiciamiento di TOM cu un persona a keda sin cumpli cu ne y den cuadro di keda sin cumpli cu condicionnan den un sentencia of ora hende wordo poni den libertad condicionalmente, lo haya prioridad. Ministerio Publico ta sostene via e instrumentario penal, e cuido di delincuentenan adicto den Centro Dakota of na otro instancianan y ta traha hunto cu e partnernan di cadena envolvi. Ademas e ponemento bao curatela ta wordo aplica den estrecho cooperacion. E preparacion di e medida nobo di SOV, cu lo drenta na vigor cu e Codico Penal nobo, lo wordo tuma den cooperacion cu e partnernan di cadena, pa asina e ehecucion di e medida di SOV por drenta mas liher posible.
Cooperacion entre Ministerio Publico y partnernan di cadena
Ministerio Publico tin e responsabilidad final pa husticia penal, pero esaki ta tuma lugar den cooperacion cu otro departamentonan di gobierno. Ta trata di departamentonan cu ta pertenece primario na husticia penal (Cuerpo Policial di Aruba, GEA, RST, MOT, Kustwacht, et cetera) y di otro departamentonan cu pa aplicacion di ley riba nan areanan ta haci uso tambe (aunke den regla no primario) di buitengewoon agentnan van politie. Mantene y mehora e cooperacion cu tur e departamentonan aki ta prioridad pa Ministerio Publico. Den Ministerio Publico a keda apunta fiscalnan y juridisch medewerkernan pa esaki, cu ta percura pa e cooperacion cu e departamentonan responsable y pa mantene e cooperacion aki tambe. Den e relacion di cooperacion aki Ministerio Publico ta dirigi riba calidad y unda ta necesario riba mehoracion di calidad di e procesonan di investigacion. Ta dirigi riba e cooperacion cu tur departamento den acuerdonan bilateral. Ademas e obhetivo ta pa pone e palabracionnan tocante persecucion y resolve casonan cu e departamentonan den convenionan. Na e manera aki e procesonan di aplicacion administrativo y penal ta wordo sintoniza cu otro. Entre otro e introduccion legal di e posibilidadnan pa impone boetnan administrativo den e ultimo añanan ta obliga pesey.


text:
Na Aruba a yega e momento pa nos pone enseñansa como prioridad. Hopi cambio mester ser haci pa por garantisa cu enseñansa lo conoce mehoracion, pero siguramente mester haci inversionnan den hopi areanan di enseñansa pa nos por garantisa nos hobennan y tambe nos siguiente generacionnan cu nan lo conoce un enseñansa inovativo, pero sigur uno di calidad.
Si nos kier cuminsa trece cambio real den educacion nos tin di duna contenido na derecho di tur mucha pa tin derecho riba enseñansa. Cada mucha rib’e pida baranca aki tin derecho riba igualdad den enseñansa. Nos no por acepta mas den un proximo gobernacion pa tin discrepancia den enseñansa. No por acepta mas pa tin discriminacion den tiponan di enseñansa pasobra esaki lo ta un kiebro grandi riba derecho di cada mucha riba enseñansa di calidad, segun Edgard Vrolijk.
Inovacion den enseñansa
Den un proximo gobernacion mester inverti den e actornan adecuado, pa cuminsa den enseñansa preparatorio y sigui pa enseñansa primario y secundario.
Banda di esaki, nos tin cu cuminsa trece inovacion den enseñansa pa adapta na nos hobennan nan interes, pero sigur pa nos por bay pa locual ta globalisacion.
Pa por compronde miho ki nos kiermen y sigur pa loke ta derecho riba enseñansa igual mi lo duna e siguiente ehempel: Nos no por topa un scol caminda un docente tin na su disposicion, Guia Interno, Remedial Teacher, Leesbegeleider, trahado social, asistente, hende pa haci copia, werkster durante dia completo, klas cu airco, cada klas cu nan mesun smart television y di otro banda bo ta drenta un otro scol basico y bo ta topa un docente cu su mes ta e werkster, e mes ta asistente, remedial teacher, trahado social, e mes ta e persona cu ta copia y trahando den un calor insoportabel cu 30 mucha.
E maestro aki ta haci su maximo esfuerso, pero ki mas por pidi di dje? Siguramente esaki ta un muestra unda ta trapa derecho di cada mucha riba enseñansa igual y tambe ta un muestra di falta di cuido p’e docente cu tin di bay te 65 aña, Vrolijk ta splica.
Mester di mas inversion
Nos sa cu e abismo ta grandi pero nos tin di cuminsa un caminda a corto plaso pa yuda nos hobennan den nan formacion y alabez crea un ayudo p’e docentenan. Nos tin di bay inverti pa habri e posibilidad riba nivel MBO pa nos por tin asistente pedagogico pa kleuter y scolnan basico, klasnan 1 y 2.
Banda di esaki, nos tin di percura pa Remedial Teacher y leesbegeleider na scolnan y nos por haci uzo di pensionadonan, mientras cu ta busca a largo plaso pa tin hende di mesun scol pa haci esaki. Nos tin di pone werkster pa dia completo na scolnan y sigur mehora nan situacion di trabou y nan salario. Y nos tin di bay actualisa nos curiculo, crea mas inovacion den enseñansa y prepara nos docentenan cu cursonan p’e cambionan aki.
Y nos tin di bay percura tambe pa drecha e structura salarial di nos cuerpo di docentenan. Den bista di problemanan social creciente nos tin di bay percura pa mas asistencia social na scolnan unda por atende di biaha cu problemanan y garantisa proteccion na nos cuerpo di docentenan, Vrolijk ta mustra.
Evaluacion di normanan
A largo plaso nos tin di percura pa mehora e infrastructura y percura na un manera responsabel y cu no lo mester cay riba costo di nos mayornan pa tin airco den cada klas.
Mester bay evalua nos normanan di bay over. Paso den un era moderno nos no por permiti mas pa un mucha keda sinta pa ‘tiende punten’ y sigur den scolnan secundario na momento di scoge pa un pakete e normanan aki no por stroba e hoben, paso no ta tur hende por cu cierto materianan y no por stroba e desaroyo di nos hoben y sigur nos tin di haci lo miho posibel p’e hobennan caba scol y pa impedi pa tin mas dropouts na scol, Vrolijk ta conclui.


text:
Canta pa Jehova
—Cantica Nobo
Disfruta di e canticanan nobo pa alaba y adora Jehova Dios. Download e melodia y letranan di e bunita canticanan aki pa bo por train nan.
E Reino A Cuminsa Goberna—Lag’e Bin
E cantica sumamente bunita aki ta alaba Jehova Dios, reconociendo e autoridad di Cristo Hesus como Rey di e Reino di Dios.
Duna Nos Hopi Curashi
Laga nos roga Jehova mediante e cantica aki pa duna nos e curashi necesario pa duna testimonio tocante su nomber.
Bo Nomber Ta Jehova
Alaba e glorioso nomber di Jehova y laga tur hende sa cu e ta e Haltisimo.
Siña Nan Para Firme
Un suplica pa Jehova proteha su sirbidornan y yuda nan keda fiel den e careda pa haya bida.
Bida di un Pionero
Expresa bo amor leal pa Jehova y e goso cu bo ta sinti den trabou cu ta duna satisfaccion y un bida cu bo ta stima.
Busca Amigo di Paz
Un cantica alegre y alentador tocante nos amor pa hende y con nos ta busca Dios su carnenan precioso cu tur diligencia.
Nos Ta Predica na Tur Sorto di Hende
Un cantica tocante Jehova su bondad y nos trabou di yuda tur sorto di hende bira amigo di Dios.
Lus den un Mundo Scur
Luz di e promesanan ta briyante.
Pa Nan Por Haya Bida
Nos mester predica e mensahe di Dios mientras tin tempo ainda.
Prepara pa Predica
Facilmente nos por dicidi di keda cas, pero nos por haya e animo cu nos tin mester pa cumpli cu nos trabou.
Un Propiedad Special
Jehova su yiunan spiritual ta precioso den su bista, y amor ta conmove nan pa haci su boluntad.
Gratitud pa e Rescate
E acto di amor di mas grandi di historia ta e sacrificio boluntario di Hesus. Esey ta duna nos motibo pa ta eternamente agradecido na Jehova.


text:
ORANJESTAD /WILLEMSTAD - A haña un resto mortal mas di e grupo di indocumenta cu nan lancha a faya cu nan riba laman. Asina vocero di warda costa Roderick Gouverneur a confirma. Awor e cantidad di morto ta 5. Helicopter ta buscando atrobe. Awor cu 48 ora a pasa tin chens cu mas curpa lo drif bin ariba.
CARACAS - Presidente Venezolano Nicolas Maduro a extende e medida contra islanan ABC cu tres dia mas te dia 15 di januari. Asina fuentenan di NoticiaCla na Caracas a confirma awe mainta. E motibo ta cu ta pendiente di e reunion importante awe na Aruba riba e tema, y a prolonga e medida pendiente resultado di e reunion. Pa esaki lo ta saliendo awe mainta pa Aruba dos minister di gabinete di presidente Nicolas Maduro y e vice ministro pa Europa di e cancilleria di Venezuela pa atende e reunion.
KRALENDIJK – E comentario di prome minister di Aruba Evelyn Wever Croes cu Bonaire tin suficiente espacio pa ‘hospeda’ Venezolanonan illegal di Aruba, no ta corecto. Asina secretario di estado Hulandes Raymond Knops a bisa na Bonaire. Asina e partner di noticia cu NoticiaCla, Caribisch Netwerk ta raporta. “E no ta parsemi un bon idea. E no ta e miho idea pa hala e problema y pase pa otro” segun Knops durante fin di su bishita na Bonaire.
ORANJESTAD/CARACAS – Presidente Venezolano Nicolas Maduro a extende e ‘medida di suspension di tur tipo di trafico aereo y maritimo, y tambe cualkier intercambio comercial cu Aruba, Bonaire y Corsou’ te cu dia 12 di januari proximo. Asina vice presidente di e pais Tareck El Aissami a confirma riba su cuenta twitter. “Hasta cu no realisa e reunion di nivel halto cu autoridad di e islanan aki, y concretisa un plan di accion pa combati e mafia cu ta horta nos bienes’. No a bisa te ki dia esaki a keda extendi. Minister di turismo di Aruba Dangui Oduber a confirma esaki tambe pa NoticiaCla despues.
KRALENDIJK –Dialuna den oranan di mainta Secretario di Estado drs. Raymond Knops encarga cu Asuntonan Interno i Relacionnan den Reino a hasi un bishita cerca gezaghebber Edison Rijna pa sera conoci. Gezaghebber como muestra di aprecio a pen Secretario di Estado Knops ku escudo di Bonaire. Tambe e mandatario hulandes a sera conoci cu Colegio Ehecutivo y aki tambe gezaghebber na nomber di gobierno di Bonaire a obsekia e mandatario un album conteniendo paisahe nan di Bonaire.Finalmente e Secretario di Estado a sera conoci tambe cu miembronan di Conseho Insular. E mandatario ta bishita Corsou dia 9 y ta yega Aruba dia 11 di januari.
CARACAS - Venezuela a cera su frontera cu Aruba, Bonaire y Corsou pa 72 ora. Asina e presidente a informa diasabra. Pa e periodo ey, ningun avion of boto por move entre e paisnan menciona. E impacto lo ta mas grandi riba trafico maritimo ya cu aereo e ta practicamente nada. Autoridad local no a reacciona ainda oficialmente.


text:
35 atleta di 6 scol di Taekwondo a inscribi pa e di 6 Ultimate International Taekwondo Cup. Diahuebs atardi a tuma lugar e inscripcion pa e di 6 Ultimate International Taekwondo Cup 2014. Continue reading
Conoce e seleccion femenino di landamento 13 – 15 aña cu lo competi den e CARIFTA 2014
Conoce e seleccion femenino di landamento 13 – 15 aña cu lo competi den e CARIFTA 2014 Aruba, 10 april. Team Aruba lo ta bon representa den e evento di landamento durante e competencia anual CARIFTA 2014, cu ta tuma luga for di Continue reading
Atleta di landamento sincronisa, Neftaly Alberts lo competi den e campeonato di Carifta 2014
Atleta di landamento sincronisa, Neftaly Alberts lo competi den e campeonato di Carifta 2014 Aruba, 2 di april. Un otro atleta di landamento sincronisa cu lo representa Aruba durante di e campeonato di Carifta 2014 na Aruba ta Neftaly Alberts. Continue reading